РЕГЛАМЕНТ (ЕО) № 836/2008 НА КОМИСИЯТА
от 22 август 2008 година
за изменение на Регламент (ЕО) № 791/2008 за определяне на възстановяванията при износ за непреработена бяла и сурова захар
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 318/2006 на Съвета от 20 февруари 2006 г. относно общата организация на пазарите в сектора на захарта (1), и по-специално член 33, параграф 2, четвърта алинея от него,
като има предвид, че:
(1)
Възстановяванията при износ на продуктите, посочени в член 1, параграф 1, буква б) от Регламент (ЕО) № 318/2006, са определени от 8 август 2008 г. в Регламент (ЕО) № 791/2008 на Комисията (2).
(2)
Уместно е възстановяванията при износ, които понастоящем са в сила, да се адаптират с оглед на допълнителните сведения, с които разполага Комисията, по-специално що се отнася до промените, настъпили в съотношението между действащите цени на вътрешния и на световния пазар.
(3)
Регламент (ЕО) № 791/2008 следва съответно да бъде изменен,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 791/2008 се заменя с текста, посочен в приложението към настоящия регламент.
Член 2
Настоящият регламент влиза в сила на 23 август 2008 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 август 2008 година.